આગામી વર્ષના બજેટના સૌથી નબળા પાસા (૧) શંકાજનક રીતે લોકો પર ટેક્સ યથાવત્ રાખીને માત્ર ખાનગી સ્કૂલો-કંપનીઓને કરોડોની રાહત (૨) વીસેક નાના કામો કે જે ઓછા ખર્ચે થઈ શકતા હોવા છતાં અને બજેટમાં જોગવાઈ છતાં ન કરાયા અને (૩) દર વર્ષની જેમ ઉંચા આવક-ખર્ચના લક્ષ્યાંકો અને (૪) શુધ્ધબુધ્ધિપૂર્વકની ભૂલ તરીકે પણ ભૂલ કે ક્ષતિઓનો સ્વીકાર ન કરવો, બલ્કે બચાવ કરવાની પરંપરા વગેરે છે તો બજેટના સબળા પાસામાં (૧) અધિકારીઓને ન સુઝી તેવી નાની પણ મહત્વની યોજનાઓ પદાધિકારીઓએ  સમાવી (૨) પ્રાથમિક સેવાઓ માટે પુરતી ફાળવણી (૩)નવી મોટી અને પૂરી થઈ શકે તેમ ન હોય તેવી યોજના દર્શાવવાનું સ્થાયી સમિતિએ ટાળ્યું (અધિકારીઓએ  અગાઉ સ્કાયવોકની જેમ મેટ્રોની યોજના મુકી છે)(૪) પેટ્રોલ-ડીઝલ, સ્ટેશનરીના ખર્ચમાં ભલે થોડો પણ ઘટાડો કરી શરુઆત કરાઈ.